Medžlisas
Medžlisas, arba madžlisas (arab. مجلس = majlis, daugiskaita arab. مجالس = Majālis) – islamo šalių terminas, reiškiantis „susirinkimą“, „pasitarimą“. Tai – tradicinė erdvė, paplitusi arabų šalių ir Didžiojo Irano šalių kultūroje, kurioje vyksta bendruomenių susitikimai, ir kuri tarnauja kaip demokratinio sprendimų priėmimo, švietimo, tradicijų perdavimo vieta. Žodis kilęs iš arabiško termino arab. جلس = julus, reiškiančio „sėdėti“. Alternatyvūs madžliso pavadinimai yra the Diwaniya (Kuveite), Barza (JAE), al Sabla (Omane), al Mayles (Katare) ir pan. Iš pradžių madžlisas reiškė genčių susirinkimo vietą, tačiau vėliau terminas pradėtas vartoti ir gyvenamojo namo patalpai (svetainei) įvardinti. Šiuo žodžiu vadinami ir dabartiniai kai kurių šalių valdymo organai (parlamentas).